phoneee/thai-legal-corpus huggingface dataset:
ประกาศกรมการขนส่งทางบกประกาศกรมการขนส่งทางบกเรื่องกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสิงห์บุรี[๑] อาศัยอำนาจตามความในข้อ ๒ (ข)แห่งกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗ออกตามความในพระราชบัญญัติรถยนต์ พ.ศ. ๒๕๒๒ อธิบดีกรมการขนส่งทางบกจึงออกประกาศกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสิงห์บุรี(แผ่นป้ายทะเบียนรถที่ได้จากการประมูล) ไว้ โดยมีรายละเอียดตามแบบแนบท้ายประกาศนี้ทั้งนี้ ตั้งแต่บัดนี้เป็นต้นไปประกาศณ วันที่ ๒๐ ตุลาคม พ.ศ. ๒๕๕๑ชัยรัตน์สงวนชื่อรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑.แบบแผ่นป้ายทะเบียนรถยนต์นั่งส่วนบุคคลไม่เกิน 7 คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสิงห์บุรี(แผ่นป้ายทะเบียนรถที่ได้จากการประมูล)(ดูข้อมูลจากภาพกฎหมาย)วัชศักดิ์/ผู้จัดทำ๑๕ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๘ ง/หน้า ๒๕/๑๒ ธันวาคม ๒๕๕๑
ประกาศกระทรวงทรัพยากรธรรมชาติและสิ่งแวดล้อมเรื่อง กำหนดคุณสมบัติพนักงานเจ้าหน้าที่ (ฉบับที่๒)พ.ศ. ๒๕๖๓[๑] โดยที่เป็นการสมควรแก้ไขเพิ่มเติมประกาศกระทรวงทรัพยากรธรรมชาติและสิ่งแวดล้อมเรื่อง กำหนดคุณสมบัติพนักงานเจ้าหน้าที่ พ.ศ. ๒๕๕๒อาศัยอำนาจตามความในมาตรา๓ แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ รัฐมนตรีว่าการกระทรวงทรัพยากรธรรมชาติและสิ่งแวดล้อมจึงให้ยกเลิกความในข้อ ๓ แห่งประกาศกระทรวงทรัพยากรธรรมชาติและสิ่งแวดล้อม เรื่อง กำหนดคุณสมบัติพนักงานเจ้าหน้าที่พ.ศ. ๒๕๕๒ และให้ใช้ความดังต่อไปนี้แทนข้อ๓ ให้พนักงานเจ้าหน้าที่ที่ได้รับแต่งตั้งตามข้อ ๑ (๑) และ (๓) มีวาระอยู่ในตำแหน่งตลอดไปจนกว่าจะพ้นจากตำแหน่งตามข้อ๔ส่วนพนักงานเจ้าหน้าที่ที่ได้รับแต่งตั้งตามข้อ ๑ (๒) มีวาระอยู่ในตำแหน่งคราวละสี่ปี ซึ่งหากพ้นจากตำแหน่งตามวาระแล้วอาจได้รับการแต่งตั้งเป็นพนักงานเจ้าหน้าที่อีกก็ได้ประกาศ ณวันที่ ๑๘ กันยายน พ.ศ. ๒๕๖๓วราวุธศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อมพัชรภรณ์/ธนบดี/จัดทำ๒๕ธันวาคม ๒๕๖๓สุภาทิพย์/ตรวจ๒๘ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๒๕๗ ง/หน้า ๑๐/๒ พฤศจิกายน ๒๕๖๓
ประกาศกระทรวงพาณิชย์ประกาศกระทรวงพาณิชย์เรื่องยกเลิกการยกเว้นการเรียกเก็บค่าธรรมเนียมการส่งปลายข้าวขาวทุกชนิดที่ออกไปจำหน่ายยังแอฟริกา[๑] ตามประกาศกระทรวงพาณิชย์ลงวันที่ ๑ มีนาคม ๒๕๑๙ให้ยกเว้นการเรียกเก็บค่าธรรมเนียมการส่งปลายข้าวขาวทุกชนิดออกไปจำหน่ายยังแอฟริกาเพื่อช่วยเร่งรัดการส่งปลายข้าวขาวออกไปจำหน่ายในต่างประเทศให้มากยิ่งขึ้น นั้น โดยที่ปรากฏว่าในขณะนี้สถานการณ์เกี่ยวกับปลายข้าวขาวได้เปลี่ยนแปลงไปจากเดิมโดยได้มีการส่งปลายข้าวขาวชนิดต่าง ๆ ออกไปจำหน่ายต่างประเทศได้เป็นจำนวนมากและคาดว่าความต้องการปลายข้าวขาวของตลาดต่างประเทศในระยะต่อไปจะมีมากขึ้นจึงไม่มีความจำเป็นที่จะต้องยกเว้นการเรียกเก็บค่าธรรมเนียมการส่งปลายข้าวขาวชนิดต่างๆ ออกไปจำหน่ายยังแอฟริกาอีกต่อไป ฉะนั้นกระทรวงพาณิชย์โดยอาศัยอำนาจตามความในมาตรา ๘แห่งพระราชบัญญัติกองทุนสงเคราะห์เกษตรกร พ.ศ. ๒๕๑๗ และโดยอนุมัติคณะรัฐมนตรี จึงให้ยกเลิกการยกเว้นการเรียกเก็บค่าธรรมเนียมการส่งปลายข้าวขาวทุกชนิดออกไปจำหน่ายยังแอฟริกาตามประกาศกระทรวงพาณิชย์ฉบับดังกล่าวเสียและให้เรียกเก็บค่าธรรมเนียมการส่งออกตามอัตราที่ปรากฏในประกาศกระทรวงพาณิชย์ ฉบับลงวันที่๒๑ มกราคม ๒๕๑๙ เช่นเดียวกับปลายข้าวขาวชนิดต่าง ๆ ที่ส่งออกไปจำหน่ายยังประเทศอื่นๆ ทั้งนี้ให้มีผลบังคับใช้ตั้งแต่วันที่ ๑๖ พฤษภาคม ๒๕๒๐ เป็นต้นไปประกาศ ณ วันที่ ๑๓ พฤษภาคม ๒๕๒๐สุธี นาทวรทัตรัฐมนตรีว่าการกระทรวงพาณิชย์อุดมการณ์/ผู้จัดทำ๑๖พฤศจิกายน ๒๕๕๕วิชพงษ์/ผู้ตรวจ๑๙พฤศจิกายน ๒๕๕๕[๑] ราชกิจจานุเบกษาเล่ม ๙๔/ตอนที่ ๕๐/หน้า ๒๓๑๕/๗ มิถุนายน ๒๕๒๐
ประกาศกระทรวงอุตสาหกรรมฉบับที่ 3982 (พ.ศ. 2552)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมสีอีพ็อกซีสําหรับเคลือบท่อเหล็กกล้าส่งน้ําบริโภค----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม สีอีพ็อกซีสําหรับเคลือบท่อเหล็กกล้าส่งน้ําบริโภค มาตรฐานเลขที่ มอก. 1048 - 2539 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2131 (พ.ศ. 2539) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกและกําหนดมาตรฐานผลิตภัณฑ์อุตสาหกรรม สีอีพ็อกซีสําหรับเคลือบท่อเหล็กกล้าส่งน้ําบริโภค ลงวันที่ 11 เมษายน พ.ศ. 2539 และออกประกาศกําหนดมาตรฐานผลิตภัณฑ์อุตสาหกรรมสีอีพ็อกซีสําหรับเคลือบท่อเหล็กกล้าส่งน้ําบริโภค มาตรฐานเลขที่ มอก. 1048 - 2551 ขึ้นใหม่ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 120 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 30 มกราคม พ.ศ. 2552 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลห้วยทับทันอำเภอห้วยทับทัน จังหวัดศรีสะเกษพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๒๑ เมษายน พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลห้วยทับทัน อำเภอห้วยทับทันจังหวัดศรีสะเกษ เพื่อสร้างสะพานข้ามทางรถไฟ บริเวณทางหลวงชนบท ศก. ๔๐๐๓อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ กับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลห้วยทับทัน อำเภอห้วยทับทัน จังหวัดศรีสะเกษ พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างสะพานข้ามทางรถไฟบริเวณทางหลวงชนบท ศก. ๔๐๐๓มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลห้วยทับทัน อำเภอห้วยทับทัน จังหวัดศรีสะเกษ มีส่วนแคบที่สุดหกสิบเมตรและส่วนกว้างที่สุดหนึ่งร้อยยี่สิบเมตรทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลห้วยทับทัน อำเภอห้วยทับทัน จังหวัดศรีสะเกษ พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นต้องสร้างสะพานข้ามทางรถไฟ บริเวณทางหลวงชนบท ศก. ๔๐๐๓ในท้องที่ตำบลห้วยทับทัน อำเภอห้วยทับทัน จังหวัดศรีสะเกษ เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๒ พฤษภาคม๒๕๕๘นุสรา/ผู้ตรวจ๑๒ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๖ ก/หน้า ๑๘/๓๐ เมษายน ๒๕๕๘
คำพิพากษาศาลฎีกาที่ 1325/2495หลักกฎหมาย: ในคดีที่ฟ้องขอให้ลงโทษจำเลยฐานแจ้งความเท็จ ซึ่งมีอัตราโทษอย่างสูง จำคุกไม่ถึง 10 ปีนั้น แม้จำเลยจะให้การรับสารภาพตามฟ้องแล้วก็ตาม ถ้าปรากฏจากพยานหลักฐานว่า ข้อความที่โจทก์กล่าวหาว่า จำเลยแจ้งความเท็จนั้น กลับเป็นข้อความจริงแล้ว ศาลก็ลงโทษจำเลยไม่ได้ ต้องพิพากษายกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1325/2495พนักงานอัยการจังหวัดพัทลุงโจทก์นายขาว คุดชัยยังจำเลย ป.วิ.อ. ม. 176, ม. 185ในคดีที่ฟ้องขอให้ลงโทษจำเลยฐานแจ้งความเท็จ ซึ่งมีอัตราโทษอย่างสูง จำคุกไม่ถึง 10 ปีนั้น แม้จำเลยจะให้การรับสารภาพตามฟ้องแล้วก็ตาม ถ้าปรากฏจากพยานหลักฐานว่า ข้อความที่โจทก์กล่าวหาว่า จำเลยแจ้งความเท็จนั้น กลับเป็นข้อความจริงแล้ว ศาลก็ลงโทษจำเลยไม่ได้ ต้องพิพากษายกฟ้อง(นนทปัญญา-ธรรมบัณฑิตสิทธิศฤงคาร-นิติธรรมประกรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1325/2495พนักงานอัยการจังหวัดพัทลุงโจทก์นายขาว คุดชัยยังจำเลย ป.วิ.อ. ม. 176, ม. 185ในคดีที่ฟ้องขอให้ลงโทษจำเลยฐานแจ้งความเท็จ ซึ่งมีอัตราโทษอย่างสูง จำคุกไม่ถึง 10 ปีนั้น แม้จำเลยจะให้การรับสารภาพตามฟ้องแล้วก็ตาม ถ้าปรากฏจากพยานหลักฐานว่า ข้อความที่โจทก์กล่าวหาว่า จำเลยแจ้งความเท็จนั้น กลับเป็นข้อความจริงแล้ว ศาลก็ลงโทษจำเลยไม่ได้ ต้องพิพากษายกฟ้อง(นนทปัญญา-ธรรมบัณฑิตสิทธิศฤงคาร-นิติธรรมประกรณ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงเกษตรและสหกรณ์และกระทรวงมหาดไทยเรื่องกำหนดให้ท้องที่ตำบลดงลิง อำเภอกมลาไสย จังหวัดกาฬสินธุ์เป็นเขตสำรวจเพื่อกำหนดเป็นเขตโครงการจัดรูปที่ดินตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗พ.ศ. ๒๕๕๓[๑] โดยที่ปรากฏว่าเจ้าของที่ดินบางส่วนในท้องที่ตำบลดงลิง อำเภอกมลาไสย จังหวัดกาฬสินธุ์ประสงค์และยินยอมให้ทางราชการดำเนินการจัดรูปที่ดินของตนอาศัยอำนาจตามความในมาตรา๒๕ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทย จึงออกประกาศไว้ดังนี้ให้ท้องที่ตำบลดงลิงอำเภอกมลาไสย จังหวัดกาฬสินธุ์ ภายในแนวเขตตามแผนที่สังเขปท้ายประกาศนี้เป็นเขตสำรวจเพื่อกำหนดเป็นเขตโครงการจัดรูปที่ดินประกาศณ วันที่ ๒๕ มกราคม พ.ศ. ๒๕๕๓ธีระวงศ์สมุทร ชวรัตน์ชาญวีรกูลรัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงมหาดไทย[เอกสารแนบท้าย]๑.แผนที่สังเขปแสดงท้องที่ตำบลดงลิง อำเภอกมลาไสย จังหวัดกาฬสินธุ์เป็นเขตสำรวจเพื่อกำหนดเป็นเขตโครงการจัดรูปที่ดินแนบท้ายประกาศกระทรวงเกษตรและสหกรณ์ และกระทรวงมหาดไทย ฉบับลงวันที่ ๒๕ มกราคม พ.ศ.๒๕๕๓ มาตราส่วน ๑ : ๕๐,๐๐๐(ดูข้อมูลจากภาพกฎหมาย)ปริยานุช/จัดทำ๑๐ มิถุนายน๒๕๕๓นันท์นภัสร์/ตรวจ๑๐ มิถุนายน๒๕๕๓ศิรวัชร์/ปรับปรุง๒๗ กรกฎาคม ๒๕๖๐[๑]ราชกิจจานุเบกษา เล่ม ๑๒๗/ตอนพิเศษ ๕๐ ง/หน้า ๔/๒๑ เมษายน ๒๕๕๓
พระราชกฤษฎีกาเปลี่ยนแปลงเขตเทศบาลตำบลหนองตาเดี้ยงจังหวัดสระบุรีพ.ศ. ๒๔๙๙ ภูมิพลอดุลยเดชป.ร.ให้ไว้ ณ วันที่๓ เมษายน พ.ศ. ๒๔๙๙เป็นปีที่ ๑๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลหนองตาเดี้ยงจังหวัดสระบุรี เพื่อความเหมาะสมแก่การบริหารกิจการท้องถิ่นยิ่งขึ้นอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ และมาตรา๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลหนองตาเดี้ยงจังหวัดสระบุรี พ.ศ. ๒๔๙๙มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลตำบลหนองตาเดี้ยง จังหวัดสระบุรี ซึ่งได้กำหนดไว้ตามมาตรา๔ แห่งพระราชกฤษฎีกาจัดตั้งเทศบาลตำบลหนองตาเดี้ยง จังหวัดสระบุรี พุทธศักราช ๒๔๘๓เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ที่ฟากตะวันตกของถนนพหลโยธินที่ กม. ๘๗.๘๐๐ เป็นเส้นตรงไปทางทิศตะวันออกเฉียงใต้ถึงฟากตะวันออกของถนนหนองตาเดี้ยง ที่ กม. ๑.๑๐๐ ซึ่งเป็นหลักเขตที่ ๒ด้านตะวันออก จากหลักเขตที่ ๒เป็นเส้นตรงไปทางทิศตะวันออกเฉียงใต้ ถึงฝั่งเหนือของคลองระพีพัฒน์แยกใต้ที่ กม.๑.๔๐๐ ซึ่งเป็นหลักเขตที่ ๓ด้านใต้ จากหลักเขตที่ ๓เป็นเส้นตรงไปทางทิศตะวันตกเฉียงใต้ ถึงฝั่งตะวันตกของคลองระพีพัฒน์แยกตกที่ กม.๐.๖๐๐ ซึ่งเป็นหลักเขตที่ ๔จากหลักเขตที่ ๔ เป็นเส้นตรงไปทางทิศตะวันตกถึงฟากตะวันตกของถนนพหลโยธิน ที่ กม. ๘๕.๐๐๐ ซึ่งเป็นหลักเขตที่ ๕ด้านตะวันตก จากหลักเขตที่ ๕เป็นเส้นตรงไปทางทิศตะวันตกเฉียงเหนือ ถึงฝั่งเหนือของคลองระพีพัฒน์สายใหญ่ที่ กม.๒๘.๙๐๐ ซึ่งเป็นหลักเขตที่ ๖จากหลักเขตที่ ๖ เป็นเส้นตรงไปทางทิศตะวันออกเฉียงเหนือจนบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ป. พิบูลสงครามนายกรัฐมนตรี[เอกสารแนบท้าย]๑.แผนที่เขตเทศบาลตำบลตาเดี้ยง จังหวัดสระบุรี(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากสภาพของท้องถิ่นได้เจริญขึ้นมีชุมชนและสถานที่ราชการอยู่นอกเขตเทศบาลหลายแห่งจึงเป็นการสมควรปรับปรุงเขตเทศบาลเสียใหม่ เพื่อให้เทศบาลได้ทำนุบำรุงท้องถิ่นให้เจริญยิ่งขึ้นต่อไปศรินรัตน์/จัดทำ๗ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๗๓/ตอนที่ ๓๒/หน้า ๔๐๙/๑๐ เมษายน ๒๔๙๙
พระราชบัญญัติเหรียญราชการชายแดน พ.ศ. 2497พระราชบัญญัติ เหรียญราชการชายแดน พ.ศ. ๒๔๙๗ภูมิพลอดุลยเดช ป.ร. ให้ไว้ ณ วันที่ ๑๑ กันยายน พ.ศ. ๒๔๙๗ เป็นปีที่ ๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่ทหาร ตำรวจ ข้าราชการ และผู้กระทำหน้าที่อย่างทหาร หรือตำรวจได้ปฏิบัติราชการชายแดนด้วยความลำบากตรากตรำ เพื่อรักษาไว้ซึ่งบูรณภาพแห่งราชอาณาจักร สมควรที่จะให้มีเหรียญราชการชายแดนเพื่อพระราชทานแก่บุคคลดังกล่าวจึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติเหรียญราชการชายแดน พ.ศ. ๒๔๙๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้มีเหรียญเพื่อพระราชทานแก่ผู้ที่ได้ปฏิบัติราชการชายแดนเป็นพิเศษเกี่ยวกับการป้องกันราชอาณาจักรขึ้นอีกชนิดหนึ่ง เรียกว่า "เหรียญราชการชายแดน" อักษรย่อ ช.ด.มาตรา 4 มาตรา ๔ เหรียญราชการชายแดนนี้มีลักษณะเป็นเหรียญกลม ทำด้วยโลหะสีทอง ด้านหน้ามีพระบรมรูปสมเด็จพระนเรศวรมหาราชกำลังทรงกระทำยุทธหัตถีกับราชศัตรู ด้านหลังมีอักษรจารึกว่า "เราปฏิบัติหน้าที่เพื่อเกียรติศักดิ์ไทย" ตัวเหรียญห้อยกับแพรแถบสีม่วง กว้าง ๓.๕ เซนติเมตร มีริ้วสีขาวใกล้ขอบทั้งสองข้างมาตรา 4 ข้างบนมีเข็มโลหะรูปคทาจอมพลจารึกอักษรว่า "ราชการชายแดน"มาตรา 5 มาตรา ๕ เหรียญราชการชายแดนนี้จะพระราชทานแก่ทหาร ตำรวจ ข้าราชการ และผู้กระทำหน้าที่อย่างทหารหรือตำรวจ ซึ่งเจ้ากระทรวงหรือผู้ที่ได้รับมอบหมายจากเจ้ากระทรวงหรือหน่วยทหาร หรือตำรวจสั่งให้ปฏิบัติราชการชายแดนเป็นพิเศษเกี่ยวกับการป้องกันราชอาณาจักร และได้ปฏิบัติสมความมุ่งหมายของทางราชการมาตรา 5 ทั้งได้ประพฤติตนอยู่ในระเบียบวินัยอันดีมาตรา 6 มาตรา ๖ ให้ผู้ได้รับพระราชทานเหรียญราชการชายแดนได้รับสิทธิต่าง ๆ ตามกฎหมาย ข้อบังคับ และระเบียบแบบแผนของทางราชการมาตรา 7 มาตรา ๗ ถ้าผู้ที่สมควรได้รับพระราชทานเหรียญราชการชายแดนวายชนม์เสียก่อนได้รับพระราชทาน จะได้พระราชทานแก่ทายาทโดยธรรมคนใดคนหนึ่งของผู้นั้นเพื่อเป็นเครื่องระลึกถึงความดีของผู้ที่ล่วงลับไปแล้ว แต่ทายาทผู้นั้นหามีสิทธิที่จะประดับไม่มาตรา 8 มาตรา ๘ เหรียญราชการชายแดนนี้พระราชทานให้เป็นกรรมสิทธิ์แก่ผู้รับ เมื่อผู้ได้รับพระราชทานวายชนม์ ให้ทายาทโดยธรรมรักษาไว้เป็นที่ระลึก ถ้าผู้ได้รับพระราชทานก็ดี ทายาทโดยธรรมก็ดี กระทำความผิดร้ายแรงหรือประพฤติตนไม่สมเกียรติอาจทรงเรียกคืนได้ ถ้าส่งคืนไม่ได้ด้วยประการใด ๆ ภายในกำหนดหนึ่งเดือนมาตรา 8 ต้องใช้ราคาเหรียญนั้นมาตรา 9 มาตรา ๙ ให้นายกรัฐมนตรีรักษาการตามพระราชบัญญัตินี้ และให้มีอำนาจวางระเบียบเกี่ยวกับการประดับเหรียญ และกรณีที่จะให้ประดับเหรียญ ระเบียบนั้น เมื่อได้ประกาศในราชกิจจานุเบกษาแล้วให้ใช้บังคับได้ผู้รับสนองพระบรมราชโองการ จอมพล ป. พิบูลสงคราม นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ทหาร ตำรวจ ข้าราชการ และผู้กระทำหน้าที่อย่างทหารหรือตำรวจได้ปฏิบัติราชการชายแดนด้วยความลำบากตรากตรำ เพื่อรักษาไว้ซึ่งบูรณภาพแห่งราชอาณาจักร สมควรที่จะให้มีเหรียญราชการชายแดนเพื่อพระราชทานแก่บุคคลดังกล่าวจึงจำเป็นต้องให้มีกฎหมายว่าด้วยเหรียญราชการชายแดน
คำพิพากษาศาลฎีกาที่ 1222/2557หลักกฎหมาย: คำให้การจำเลยที่ 2 และที่ 3 ว่า ที่ดินพิพาทจะเป็นสินสมรสหรือไม่ ไม่ทราบและไม่รับรอง เป็นคำให้การที่ไม่มีเหตุแห่งการปฏิเสธตาม ป.วิ.พ. มาตรา 177 วรรคสอง จึงไม่มีประเด็นที่จะนำสืบในเรื่องนี้ เมื่อโจทก์ฟ้องชัดเจนว่า ที่ดินพิพาทเป็นทรัพย์สินที่ได้มาระหว่างสมรส จึงเป็นสินสมรสตาม ป.พ.พ. มาตรา 1474 (1) จำเลยที่ 2 และที่ 3 ไม่อาจนำสืบให้เห็นเป็นอย่างอื่น จำเลยที่ 1 ขาดนัดยื่นคำให้การจึงไม่อาจนำพยานหลักฐานของตนเข้าสืบได้ตาม ป.วิ.พ. มาตรา 199 แต่จำเลยที่ 1 เบิกความเป็นพยานโจทก์ได้ ตามมาตรา 1480 วรรคหนึ่ง การจัดการสินสมรสที่ไม่ได้รับความยินยอมจากคู่สมรสตามมาตรา 1476 คู่สมรสอีกฝ่ายจะขอให้เพิกถอนนิติกรรมได้ เว้นแต่ในขณะทำนิติกรรมบุคคลภายนอกได้กระทำโดยสุจริตและเสียค่าตอบแทน คำว่า โดยสุจริต หมายความว่า บุคคลภายนอกได้กระทำนิติกรรมกับคู่สมรสฝ่ายหนึ่งโดยมิได้ล่วงรู้ว่าเป็นการทำนิติกรรมผูกพันสินสมรสที่ต้องได้รับความยินยอมของคู่สมรสอีกฝ่ายหนึ่ง การที่จำเลยที่ 2 ทำนิติกรรมซื้อที่ดินโดยรู้แล้วว่าเป็นสินสมรสและโจทก์มิได้ยินยอมให้ทำนิติกรรม จำเลยที่ 2 จึงไม่ใช่บุคคลภายนอกผู้กระทำการโดยสุจริต จำเลยที่ 3 ซื้อที่ดินพิพาทโดยมิได้สนใจไปดูที่ดินพิพาทและจ่ายเงินให้จำเลยที่ 2 ให้ไปไถ่ถอนที่ดินด้วยเงินจำนวนมากโดยมิได้มีหลักประกันใดว่าจะมีการดำเนินการตามข้อตกลง และชำระราคาที่ดินที่เหลือโดยไม่ปรากฏหลักฐาน ทำให้ไม่น่าเชื่อว่าการทำนิติกรรมซื้อขายที่ดินพิพาทระหว่างจำเลยที่ 2 และที่ 3 เป็นไปโดยสุจริต ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1222/2557นายสมควร แต้มทองโจทก์นางสมภาษณ์ แต้มทอง กับพวกจำเลย ป.พ.พ. ม. 1474 (1), ม. 1476, ม. 1480 ป.วิ.พ. ม. 177, ม. 199คำให้การจำเลยที่ 2 และที่ 3 ว่า ที่ดินพิพาทจะเป็นสินสมรสหรือไม่ ไม่ทราบและไม่รับรอง เป็นคำให้การที่ไม่มีเหตุแห่งการปฏิเสธตาม ป.วิ.พ. มาตรา 177 วรรคสอง จึงไม่มีประเด็นที่จะนำสืบในเรื่องนี้ เมื่อโจทก์ฟ้องชัดเจนว่า ที่ดินพิพาทเป็นทรัพย์สินที่ได้มาระหว่างสมรส จึงเป็นสินสมรสตาม ป.พ.พ. มาตรา 1474 (1) จำเลยที่ 2 และที่ 3 ไม่อาจนำสืบให้เห็นเป็นอย่างอื่น จำเลยที่ 1 ขาดนัดยื่นคำให้การจึงไม่อาจนำพยานหลักฐานของตนเข้าสืบได้ตาม ป.วิ.พ. มาตรา 199 แต่จำเลยที่ 1 เบิกความเป็นพยานโจทก์ได้ ตามมาตรา 1480 วรรคหนึ่ง การจัดการสินสมรสที่ไม่ได้รับความยินยอมจากคู่สมรสตามมาตรา 1476 คู่สมรสอีกฝ่ายจะขอให้เพิกถอนนิติกรรมได้ เว้นแต่ในขณะทำนิติกรรมบุคคลภายนอกได้กระทำโดยสุจริตและเสียค่าตอบแทน คำว่า โดยสุจริต หมายความว่า บุคคลภายนอกได้กระทำนิติกรรมกับคู่สมรสฝ่ายหนึ่งโดยมิได้ล่วงรู้ว่าเป็นการทำนิติกรรมผูกพันสินสมรสที่ต้องได้รับความยินยอมของคู่สมรสอีกฝ่ายหนึ่ง การที่จำเลยที่ 2 ทำนิติกรรมซื้อที่ดินโดยรู้แล้วว่าเป็นสินสมรสและโจทก์มิได้ยินยอมให้ทำนิติกรรม จำเลยที่ 2 จึงไม่ใช่บุคคลภายนอกผู้กระทำการโดยสุจริต จำเลยที่ 3 ซื้อที่ดินพิพาทโดยมิได้สนใจไปดูที่ดินพิพาทและจ่ายเงินให้จำเลยที่ 2 ให้ไปไถ่ถอนที่ดินด้วยเงินจำนวนมากโดยมิได้มีหลักประกันใดว่าจะมีการดำเนินการตามข้อตกลง และชำระราคาที่ดินที่เหลือโดยไม่ปรากฏหลักฐาน ทำให้ไม่น่าเชื่อว่าการทำนิติกรรมซื้อขายที่ดินพิพาทระหว่างจำเลยที่ 2 และที่ 3 เป็นไปโดยสุจริต(นพพร โพธิรังสิยากร-พฤษภา พนมยันตร์-สมเกียรติ เจริญสวรรค์)ศาลเยาวชนและครอบครัวจังหวัดสุรินทร์ - นายเลอเลิศ ชุณหโอกาสศาลอุทธรณ์ภาค 3 - นายพฤตินัย ทัศนัยพิทักษ์กุลแหล่งที่มากองผู้ช่วยผู้พิพากษาศาลฎีกาแผนกเยาวชนและครอบครัวหมายเลขคดีดำศาลฎีกายช.(พ)120/2556หมายเลขคดีดำศาลชั้นต้นพ198/2554หมายเลขคดีแดงศาลชั้นต้นพ74/2555หมายเหตุ
คำพิพากษาศาลฎีกาที่ 6170/2538หลักกฎหมาย: โจทก์ฟ้องขอให้เพิกถอนการโอนที่ดินระหว่างจำเลยที่ 1 กับจำเลยที่ 2 และที่ 3 และให้จำเลยที่ 1 จัดแบ่งที่ดินตามสัญญาเช่าซื้อและโอนให้โจทก์ แต่ตามคำฟ้องปรากฏว่า จำเลยที่ 1 มิใช่คู่สัญญาเช่าซื้อกับโจทก์ เมื่อโจทก์มิได้ฟ้องให้เพิกถอนการโอนยกให้ที่ดินพิพาทระหว่าง จ. ผู้ให้เช่าซื้อกับจำเลยที่ 1และขอให้ จ.ปฏิบัติตามสัญญาเช่าซื้อมาด้วย จำเลยทั้งสามต่างไม่มีนิติสัมพันธ์ใด ๆกับโจทก์ โจทก์จึงไม่มีอำนาจฟ้องจำเลยทั้งสาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6170/2538นางจู แซ่หว่องโจทก์นางดารา สัจจะ กับพวกจำเลย ป.พ.พ. ม. 237 ป.วิ.พ. ม. 55โจทก์ฟ้องขอให้เพิกถอนการโอนที่ดินระหว่างจำเลยที่ 1 กับจำเลยที่ 2 และที่ 3 และให้จำเลยที่ 1 จัดแบ่งที่ดินตามสัญญาเช่าซื้อและโอนให้โจทก์ แต่ตามคำฟ้องปรากฏว่า จำเลยที่ 1 มิใช่คู่สัญญาเช่าซื้อกับโจทก์ เมื่อโจทก์มิได้ฟ้องให้เพิกถอนการโอนยกให้ที่ดินพิพาทระหว่าง จ. ผู้ให้เช่าซื้อกับจำเลยที่ 1และขอให้ จ.ปฏิบัติตามสัญญาเช่าซื้อมาด้วย จำเลยทั้งสามต่างไม่มีนิติสัมพันธ์ใด ๆกับโจทก์ โจทก์จึงไม่มีอำนาจฟ้องจำเลยทั้งสาม(ปราโมทย์ ชพานนท์-อุระ หวังอ้อมกลาง-เสริม บุญทรงสันติกุล)ศาลจังหวัดขอนแก่น - นางรัชนี สุขใจศาลอุทธรณ์ภาค ๑ - นายสมจิตร ทองประดับแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6170/2538นางจู แซ่หว่องโจทก์นางดารา สัจจะ กับพวกจำเลย ป.พ.พ. ม. 237 ป.วิ.พ. ม. 55โจทก์ฟ้องขอให้เพิกถอนการโอนที่ดินระหว่างจำเลยที่ 1 กับจำเลยที่ 2 และที่ 3 และให้จำเลยที่ 1 จัดแบ่งที่ดินตามสัญญาเช่าซื้อและโอนให้โจทก์ แต่ตามคำฟ้องปรากฏว่า จำเลยที่ 1 มิใช่คู่สัญญาเช่าซื้อกับโจทก์ เมื่อโจทก์มิได้ฟ้องให้เพิกถอนการโอนยกให้ที่ดินพิพาทระหว่าง จ. ผู้ให้เช่าซื้อกับจำเลยที่ 1และขอให้ จ.ปฏิบัติตามสัญญาเช่าซื้อมาด้วย จำเลยทั้งสามต่างไม่มีนิติสัมพันธ์ใด ๆกับโจทก์ โจทก์จึงไม่มีอำนาจฟ้องจำเลยทั้งสาม(ปราโมทย์ ชพานนท์-อุระ หวังอ้อมกลาง-เสริม บุญทรงสันติกุล)ศาลจังหวัดขอนแก่น - นางรัชนี สุขใจศาลอุทธรณ์ภาค ๑ - นายสมจิตร ทองประดับแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 230/2466หลักกฎหมาย: ที่ดิน จำนำ,ให้บุตรไถ่มาทำกิน วีธีพิจารณาแพ่ง ม. 39ที่นาบิดาเอาไปจำนำเขาไว้ ให้บุตร์ไปไถ่มา บุตร์นำเงินไถ่มา ทำกิน แลถือตัวเปนเจ้าของได้กว่า ๑๐ ปี บุตร์ตาย บิดาเข้าปกครองไม่ยอมออก โจทย์ภรรยาของบุตร์จึงฟ้องขอให้ขับไล่ ฎีกาตัดสินให้ขับไล่ แต่เห็นว่าบุตร์พึ่งตายเมื่อเดือน ๖ พ.ศ. ๒๔๖๕ (โจทย์ฟ้องวันที่ ๑๔ กรกฎาคม พ.ศ. ๒๔๖๕) บิดาควรได้มรฎกของบุตร์ด้วย แลเห็นว่าสำนวนพอที่จะแบ่งมรฎกในชั้นนี้ทีเดียวได้ จึงพิพากษาให้ขายทอดตลาดที่รายนี้ ได้เงินเท่าใดแบ่งให้เปนสมรส ได้แก่โจทย์ ๑ ส่วน แลเปนมรฎกของบุตร์ ๒ ส่วน ส่วนมรฎกให้แบ่งเปน ๓ ภาค ให้บิดาให้ ๑ ภาคแลเปนของโจทย์แลบุตร์คนละ ๑ ภาค ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 230/2466นางเลื่อนโจทก์นายบุญตา นายพันล.ที่ดิน จำนำ,ให้บุตรไถ่มาทำกิน วีธีพิจารณาแพ่ง ม. 39ที่นาบิดาเอาไปจำนำเขาไว้ ให้บุตร์ไปไถ่มา บุตร์นำเงินไถ่มา ทำกิน แลถือตัวเปนเจ้าของได้กว่า ๑๐ ปี บุตร์ตาย บิดาเข้าปกครองไม่ยอมออก โจทย์ภรรยาของบุตร์จึงฟ้องขอให้ขับไล่ ฎีกาตัดสินให้ขับไล่ แต่เห็นว่าบุตร์พึ่งตายเมื่อเดือน ๖ พ.ศ. ๒๔๖๕ (โจทย์ฟ้องวันที่ ๑๔ กรกฎาคม พ.ศ. ๒๔๖๕) บิดาควรได้มรฎกของบุตร์ด้วย แลเห็นว่าสำนวนพอที่จะแบ่งมรฎกในชั้นนี้ทีเดียวได้ จึงพิพากษาให้ขายทอดตลาดที่รายนี้ ได้เงินเท่าใดแบ่งให้เปนสมรส ได้แก่โจทย์ ๑ ส่วน แลเปนมรฎกของบุตร์ ๒ ส่วน ส่วนมรฎกให้แบ่งเปน ๓ ภาค ให้บิดาให้ ๑ ภาคแลเปนของโจทย์แลบุตร์คนละ ๑ ภาค(ศรี-พิพาก-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ที่นาบิดาเอาไปจำนำเขาไว้ ให้บุตร์ไปไถ่มา บุตร์นำเงินไถ่มา ทำกิน แลถือตัวเปนเจ้าของได้กว่า ๑๐ ปี บุตร์ตาย บิดาเข้าปกครองไม่ยอมออก โจทย์ภรรยาของบุตร์จึงฟ้องขอให้ขับไล่ ฎีกาตัดสินให้ขับไล่ แต่เห็นว่าบุตร์พึ่งตายเมื่อเดือน ๖ พ.ศ. ๒๔๖๕ (โจทย์ฟ้องวันที่ ๑๔ กรกฎาคม พ.ศ. ๒๔๖๕) บิดาควรได้มรฎกของบุตร์ด้วย แลเห็นว่าสำนวนพอที่จะแบ่งมรฎกในชั้นนี้ทีเดียวได้ จึงพิพากษาให้ขายทอดตลาดที่รายนี้ ได้เงินเท่าใดแบ่งให้เปนสมรส ได้แก่โจทย์ ๑ ส่วน แลเปนมรฎกของบุตร์ ๒ ส่วน ส่วนมรฎกให้แบ่งเปน ๓ ภาค ให้บิดาให้ ๑ ภาคแลเปนของโจทย์แลบุตร์คนละ ๑ ภาค ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 230/2466นางเลื่อนโจทก์นายบุญตา นายพันล.ที่ดิน จำนำ,ให้บุตรไถ่มาทำกิน วีธีพิจารณาแพ่ง ม. 39ที่นาบิดาเอาไปจำนำเขาไว้ ให้บุตร์ไปไถ่มา บุตร์นำเงินไถ่มา ทำกิน แลถือตัวเปนเจ้าของได้กว่า ๑๐ ปี บุตร์ตาย บิดาเข้าปกครองไม่ยอมออก โจทย์ภรรยาของบุตร์จึงฟ้องขอให้ขับไล่ ฎีกาตัดสินให้ขับไล่ แต่เห็นว่าบุตร์พึ่งตายเมื่อเดือน ๖ พ.ศ. ๒๔๖๕ (โจทย์ฟ้องวันที่ ๑๔ กรกฎาคม พ.ศ. ๒๔๖๕) บิดาควรได้มรฎกของบุตร์ด้วย แลเห็นว่าสำนวนพอที่จะแบ่งมรฎกในชั้นนี้ทีเดียวได้ จึงพิพากษาให้ขายทอดตลาดที่รายนี้ ได้เงินเท่าใดแบ่งให้เปนสมรส ได้แก่โจทย์ ๑ ส่วน แลเปนมรฎกของบุตร์ ๒ ส่วน ส่วนมรฎกให้แบ่งเปน ๓ ภาค ให้บิดาให้ ๑ ภาคแลเปนของโจทย์แลบุตร์คนละ ๑ ภาค(ศรี-พิพาก-มโน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 118372. คำพิพากษาศาลฎีกาที่ 229/2466 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 229/2466 ป.อ. ม. 301()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ